**K R O N I K A  2 0 1 7**

|  |  |
| --- | --- |
| **Počet obyvateľov a ich zloženie** | |
| K 31. 12. 2016 žilo v Hornej Lehote: | 545 obyvateľov |
| K 31. 12. 2017 bolo v Hornej Lehote: | 542 obyvateľov |
| Narodení: | 6 (Dušan Kazimier, Filip Bábik, Nela Súľová, Zuzana Ondreková, Matúš Harezník, Lukáš Reguli) |
| Zomrelí: | 3 (Štefánia Poláková – nedožitých 90 rokov, Jozef Mikulaj – 77 ročný, Alžbeta Strežová – 85 ročná) |
| Odhlásení: | 12 |
| Prihlásení: | 6 |

Uzavrelo manželstvo: 7 mladých ľudí:

Mária Kňazúrová, Ľubomír Laura, Libuša Kubalová, Ján Ordančík, Mária Barčíková, Soňa Baleková, Ing. Tomáš Polák.

Najstaršou občiankou je Žofia Franeková nar. v roku 1925

Najstarším z mužov je Štefan Strežo nar. v roku 1927.

**Klimatické podmienky:**

Január - sneží a silné mrazy. 8. januára - 30 °C. Mrazy sa držali tri týždne, ale už len do - 20 °C. Aj cez deň mínusové teploty (- 4 °C, - 6 °C). Február - cez deň teplejšie, v noci mrazy. Marec - pršalo, snežilo, mráz, ale na konci mesiaca v týždni od 20. 3. aj + 17 °C, ale na ďalší deň ochladenie a vietor. Začiatok apríla teplo až do + 19 °C, ale vzápätí ochladenie. 4. 4. - prvá búrka. Veľká Noc daždivá aj chladná. Po teplotách + 17 °C prišiel sneh a zima. V noci aj mráz. Potom pár dní tepla a znovu daždivo. Máj - začiatok pár dní slnečných a hneď nato daždivo. Jún - horúco, chladno, dážď a znovu horúco. Júl - teplý ale daždivý. August - celý mesiac tropické teploty aj nad + 30 °C. September - z teplôt + 30 °C kleslo iba na + 14°C, daždivo.

Dušičky boli bez snehu. Po dlhom čase kvety nezamrzli. Začiatok decembra sneh, mraz ale na Vianoce oteplenie a zmizol posledný sneh. Po Vianociach napadol sneh, jeden deň bol aj mráz, ale najkrajší deň bol 30. 12. - slnečno, ale stromy zasnežené ako z rozprávky. Na Silvestra opäť oteplenie.

**Poľnohospodárstvo:**

Jačmeň sa pre pekné počasie sial už od 1. apríla. Zemiaky sa sadili len úchytkom, lebo stále pršalo. Po záhradách sa sadilo až po 15. máji, pretože začiatkom mája bola zima. Žatva od 2. augusta. Úroda bola slabšia ako vlani. Zemiaky sa začali kopať posledné augustové dni a 1. septembra, potom až o týždeň, lebo pršalo. Úroda zemiakov bola mimoriadne dobrá. Kapusta hnila, ale bolo jej dosť. Jablká padali ešte pred dozretím. Mimoriadna úroda tekvíc, cukiet, paprík, paradajok a uhoriek.

**Školstvo:**

Materská škola je aj naďalej jednotriedna a je plne obsadená. Do Základnej školy v r. 2017 nastúpili 4 detí. Dve dievčatá a  dvaja chlapci - nastúpili do ZŠ v Or. Podzámku.

**Firmy v našej obci:**

Firmy v roku 2017 bez zmeny.

**Práce ktoré sa konali v r. 2O17 v našej obci:**

* Detské ihrisko pre najmenších pred kostolom.
* Výstavba nových cvičiacich prvkov za viacúčelovým ihriskom.
* Úprava plochy a výstavba parkoviska pred miestnym cintorínom. Výstavbou parkoviska sa vytvorila parkovacia plocha pre 10 osobných áut, alebo autobus.
* Oprava a rekonštrukcia kamenného kríža za železničným mostom „pri Pavlíčkuli“. V Hornej Lehote sa nachádza 6 kamenných krížov z 2. polovice 19. Storočia, z dielne Belopotoczkých z Oravského Bieleho Potoka. Uvedený kríž s reliéfom Panny Márie Bolestnej bol posledný, ktorý prešiel obnovou.
* Výstavba novej zastávky na vlakovej stanici.
* Odstránenie starej unimobunky na železničnej stanici.
* Rozšírenie rozvodu elektrickej energie na ulici Pod Dielcom a ku rodinným domov za starou materskou škôlkou.
* Výstavba chodníka pre peších od rodinného domu č. 96 po koniec rodinného domu č. 102. Týmto sa ukončilo budovanie peších komunikácií v obci.
* Vybudovanie kamerového systému v obci.
* Oprava osvetlenia viacúčelového ihriska.
* Výstavba osvetlenia a rozhlasu na novej ulici za starou MŠ.
* Oprava podlahy na vysutej lavici cez rieku Orava (cca 50 kusov).
* Revízie detských ihrísk.
* Vypracovanie projektov pre nenávratný finančný príspevok z Eurofondov na uteplenie MŠ a budovy obecného úradu.
* ňElektrorevízie v budove obecného úradu a MŠ.
* Revízie plynových zariadení v budovách obecného úradu a MŠ.
* Zabezpečenie všetkých dokumentov počas prípravného konania JPÚ v lokalite Pod Stráň, vrátanie zamerania obvodu pozemkových úprav a inžinierskych sietí.
* Úprava svahu pre nového stavebníka Petra Chomisteka.
* Zabezpečenie opravy prenosnej motorovej striekačky PS-12.
* Zakúpenie materiálu pre miestnych dobrovoľných hasičov – obutie a rukavice.
* Zabezpečenie podkladov pre vydanie novej knihy o obci.

**Kultúrne podujatia v obci:**

V roku 2017 boli v našej obci nasledovné kultúrne podujatia

* Detský karneval - 4. 2. 2017. Karneval tradične organizovala MO Slovenského červeného kríža v spolupráci s OÚ Horná Lehota. Do tanca hral DJ Julo.
* 18. 2. 2017 – Fašiangy.

Niesli sa v réžii folklórneho súboru Charita s nasledovným programom:

1. Sárka Harezníková – hra na harmonike

2. Sadenie stromčekov – folklórny súbor Charita

3.Ľudové piesne v podaní Ľudovíta Hmireka a Anny Frančákovej –

členov folklórneho súboru Charita

4. Stavanie májov (spomienka na zosnulých režisérov Jozefa Sroku

a Žófiu Chomistekovú) – premiéra bola pred 10 rokmi.

Na záver starosta poďakoval folklórnemu súboru Charita.

Po vystúpení DJ hral pre deti a neskôr bola batôšková fašiangová zábava.

* 30. 4. 2017 - stavanie mája

Máj stál len desať dní, lebo silný vietor zhodil vrchovec a tak museli dať

dolu holú latu.

* 19. 10. 2017 vedenie obce si aj tento rok pripomenulo na spoločnom posedení v kultúrnom domu mesiac úcty k starším. Pozvaných bolo 76 dôchodcov. Zároveň obec pozvala aj členov klubu dôchodcov, ktorí si v tomto roku pripomínajú 10. výročie svojho založenia. Seniórom zaspieval populárny Dušan Grúň a členovia folklórneho súboru Charita.
* 22. 11. 2017 – predvianočné posedenie klubu dôchodcov
* 26. 12. 2017 - odohranie divadelnej hry: Ray Cooney: Lekárske tajomstvo.

Osoby a obsadenie:

|  |  |
| --- | --- |
| **Názov postavy** | **Účinkujúci** |
| Dr. Mortimor,: | Pavol Krížo, ml. |
| Dr. Hubert Bonney: | Filip Ondrek |
| Dr. MikeConnolly: | Kamil Brisuda |
| RosemaryMortimore: | Erika Klúčiková |
| Jane Tate: | Natália Pillárová |
| Sir DrekeWilloughby: | Marek Reguli |
| Leslie: | Ján Balek |
| Bill: | Július Janček |
| vrchná sestra: | AnnaMária Červeňová |
| sestra: | Eva Dominová |
| seržant: | Jakub Mäsiar |
| matka (babka) | AnnaMária Červeňová |
|  |  |
|  |  |
| **Réžia** | Eva Dominová |
|  |  |
|  |  |
| **Technická spolupráca:** | Iveta Kľúčiková ml. |
|  | Matej Balek |
|  |  |
|  |  |
| **Ozvučenie:** | Martin Harezník |
| **Kamera:** | Ľubo Polák |
|  |  |

* 31. l2. 20l7 sa už tradične konal Silvester v Hornej Lehote. O polnoci bola vatra na rínku.

V obci aj naďalej pracuje folklórny súbor Charita. Vedenie súboru aj jeho

zloženie je bez väčších zmien.

**Športové podujatia v našej obci:**

* Vzhľadom k tomu, že celý január boli silné mrazy klzisko fungovalo celý mesiac. Využívali ho nielen deti, ale vo večerných hodinách aj dospelí.
* 28. 1. 2017 - Hornolehotská biela stopa - XVIII. ročník. Za chladného, ale slnečného počasia sa akcie zúčastnilo cca 300 účastníkov. Registrovaných bolo 280. Na Hornolehotskú bielu stopu sa počet účastníkov každý rok zvyšuje.

Organizátori: Obecný úrad a členovia zastupiteľského zboru dodržali klasický program.

**Sociálne pomery obyvateľstva:**

V r. 2017 sa do novostavby nasťahovala: rodina Jašicová. Vo výstavbe rodinných domov pokračovali: rodina Šimková, rodina Ondreková, rodina Forgáčová, rodina Kasanová, rodina Klimplová, rodina Ondreková, rodina Brníková, rodina Michala Chomisteka, rodina Jána Kozáčika, rodina Michala Harezníka. V roku 2017 začali s výstavbou rodinných domov: Martin Harezník, Dušan Kazimier a Štefan Kasanický.

**Práca spolkov a združení:**

Spolky a združenia v obci pracovali v roku 2017 bez zmeny.

Hasičský zbor si v roku 2017 pripomenul 95. výročie svojho vzniku. Klub dôchodcov 10. výročie vzniku.

**Z náboženského života v obci:**

* 16. - 19. 3. 2017 - Pôstna duchovná obnova – viedli ju pátri vincentíni.
* 13. 5. 2017 - Z príležitosti stého výročia Fatimských zjavení sa konala púť do Hriňovej, na pozvanie pátra Vladimíra Poláka, rodáka z Hornej Lehoty sa tejto púte zúčastnil aj folkórny súbor Charita.
* 14. 5. 2017 - Prvé sväté prijímanie bolo v Hornej Lehote. Z Hornej Lehoty boli na prvom svätom prijímaní štyri deti.
* V máji 2017 sa konala 13. púť do Krakova do baziliky Božieho milosrdenstva, ktorú už tradične organizuje Slovenský červený kríž.
* 9. októbra 2017 navštívil Obecný úrad v sprievode svojho tajomníka a duchovného otca Františka Dudiaka diecézny otec biskup Štefan Sečka. V živej debate so starostom Jozefom Mikulášom a jeho zástupcom Milanom Jurovčíkom sa zaujímal o život v Hornej Lehote.
* 21. 10. 2017 – Dekanátna púť v roku sv. Martina do Spišskej Kapituly. Cestou späť sme sa zastavili na hrobe nášho „Otecka“ v Spišskej Teplici.
* V roku 2017 si kostol Sedembolestnej Panny Márie v Hornej Lehote pripomenul 45. výročie požehnania a 20. výročie konsekrácie. Výstavba bola schválená 11. 8. 1968. Kostol bol postavený svojpomocne zo zbierok veriacich. Výstavbu viedol Ing. Ladislav Polák. Predsedom stavebného výboru bol František Chomistek, projektant Štefan Hattala. Kolaudácia prebehla 26. 8. 1972. Na kúpu organu, ktorú vyrobila spoločnosť Varhany n. p. Krnov finančne pomohli aj krajania z Ameriky a Kanady. Sochu patrónky kostola navrhol Alfonz Groma – akademický sochár. Podľa sádrového modulu ju z medeného plechu vyhotovil umelecký kováč Ján Dvorský z Liptovských Sliačov. Návrh kríža - gobelínu je od akademickej maliarky Evy Trizuliakovej z Bratislavy.
* 25. 12. 2017 sa už tradične v našom kostole konala Jasličková pobožnosť.

**Mimoriadne udalosti v roku 2O17:**

* 4. 11. 2017 – voľby do VÚC.

V Hornej Lehote obyvatelia volili nasledovne:

Počet voličov zapísaných v zozname 441.

Počet voličov, ktorí sa zúčastnili na hlasovaní 138.

Počet platných hlasovacích lístkov odovzdaných pre voľbu do zastupiteľstva 130.

Počet platných hlasovacích lístkov odovzdaných pre voľbu predsedu samosprávneho kraja 137.

Počet platných hlasov odovzdaných pre kandidátov na poslancov zastupiteľstva:

1. Milada Antalová 27
2. Karol Bednár 13
3. Ján Beňuš 36
4. Ľubomír Bláha 29
5. Ján Briestenický 16
6. Martin Ferančík 10
7. Pavol Heško 7
8. Peter Jonák 7
9. Ján Jurčo 4
10. Milan Klempai 2
11. Jana Kožuchová 3
12. Zdenko Kubáň 40
13. Vladimír Kuteš 4
14. Michal Lavrík 12
15. Jozef Maťašák 1
16. Matúš Mních 12
17. Miriam Mokošová 3
18. Ján Prílepok 15
19. Ján Sedliak 22
20. Michal Smolka 32
21. Jozef Šimek 15
22. Ján Šimún 26
23. Kvetoslava Zelinová 3

Počet platných hlasov odovzdaných pre kandidátov na predsedu samosprávneho kraja:

1. Juraj Blanár 26
2. Peter Cibulka -
3. Kristián Hoffmann -
4. Erika Jurinová 78
5. Anton Martvoň 13
6. Ján Mikolaj -
7. Marián Murín 15
8. Stanislav Pirošík -
9. Peter Sagan

**Pripomienky:**

Schválené na zasadnutí obecného zastupiteľstva ............................